LT
2022 8 5
Europos Sąjungos oficialusis leidinys
L 205/117
I PRIEDAS
Komisijos reglamento (ES) Nr. 1321/2014 I priedas (M dalis) iš dalies keičiamas taip: 1)
M.A.302 dalis iš dalies keičiama taip: i) d punktas pakeičiamas taip: „d) Iš OTPP turi būti matoma, kad laikomasi: 1) kompetentingos institucijos nurodymų; 2) nepertraukiamojo tinkamumo skraidyti nurodymų: i)
kuriuos parengė tipo pažymėjimų, riboto galiojimo tipo pažymėjimų, papildomų tipo pažymėjimų, esminio remonto projekto patvirtinimo, taikant Europos techninio standarto specifikaciją (ETSO) suteikto leidimo turėtojai, projekto atitikties deklaraciją pateikęs pareiškėjas ar kito atitinkamo patvirtinimo, suteikto pagal Reglamento (ES) Nr. 748/2012 I priedą (21 dalį) arba, kai taikoma, Ib priedą (21L dalį), turėtojas;
ii) kurie įtraukti į Reglamento (ES) Nr. 748/2012 I priedo (21 dalies) 21.A.90B arba 21.A.431B dalyje nurodytas sertifikavimo specifikacijas (jei taikoma); iii) kurie įtraukti į Reglamento (ES) Nr. 748/2012 Ib priedo (21L dalies) 21.L.A.62, 21L.A.102, 21L.A.202 arba 21L.A.222 dalyje nurodytas sertifikavimo specifikacijas (jei taikoma);“; ii) h punktas pakeičiamas taip: „h) OTPP turi būti periodiškai peržiūrima ir, kai būtina, iš dalies keičiama.
Tomis peržiūromis užtikrinama, kad OTPP ir toliau būtų aktuali ir veiksminga, atsižvelgiant į veiklos patirtį, kompetentingos institucijos nurodymus ir į naujus arba pakeistus techninės priežiūros nurodymus, kuriuos parengė tipo pažymėjimų bei papildomų tipo pažymėjimų turėtojai, projekto atitikties deklaraciją pateikęs pareiškėjas ir bet kuri kita tokius duomenis pagal Reglamento (ES) Nr. 748/2012 I priedą (21 dalį) arba, kai taikoma, Ib priedą (21L dalį) skelbianti organizacija.“; 2)
M.A.304 dalis pakeičiama taip: „M.A.304 Keitimų ir remonto duomenys Orlaivį ar komponentą remontuojantis asmuo ar organizacija įvertina visus pažeidimus.
Keitimai ir remontas atliekami, pasinaudojant, jei reikia: a) Agentūros patvirtintais duomenimis; b) Reglamento (ES) Nr. 748/2012 I priedo (21 dalies) reikalavimus atitinkančios projektavimo organizacijos patvirtintais duomenimis; c) Reglamento (ES) Nr. 748/2012 I priedo (21 dalies) 21.A.90B arba 21.A.431B dalyje nurodytuose reikalavimuose pateiktais duomenimis; d) Reglamento (ES) Nr. 748/2012 Ib priedo (21L dalies) 21.L.A.62, 21L.A.102, 21L.A.202 arba 21L.A.222 dalyje nurodytuose reikalavimuose pateiktais duomenimis; e) projekto atitikties Reglamento (ES) Nr. 748/2012 Ib priedo (21L dalies) reikalavimams deklaraciją pateikusio pareiškėjo deklaruotais duomenimis.“;
3)
M.A.305 dalies e punkto 3 papunktis pakeičiamas taip: „3. duomenys, susiję su tam tikrais komponentais: i)
kiekvienos ribotos eksploatavimo trukmės dalies eksploatavimo laikotarpio užrašai, kuriais remiantis nustatoma dabartinė atitiktis tinkamumo skraidyti apribojimams;